Borgestad
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
Borgestad er en gammel storgård og navn på industristrøk i Skien kommune. Gårdsanlegget er fra 1700–1750 og ble fredet 1985.
Borgestad var kirkegods inntil 1648, og har senere vært i flere kjente slekters eie. Gården fikk utskipningsrettigheter i 1788. Statsminister Gunnar Knudsen eide Borgestad i årene 1881–1928, og eiendommene tilhører hans slekt. Gunnar Knudsen reiste og bekostet Borgestad kapellkirke i 1904. Borgestad er også en fabrikk for produksjon av ildfaste materialer og et skipsrederi (Aktieselskabet Borgestad). Borgestad jernbanestasjon, 3 kilometer ovenfor Porsgrunn stasjon, ble nedlagt i 2006. Les mer i Store norske leksikon Gjerpen Skien Borgestadlegatet norsk eiendomshistorie Eksterne lenker Les mer om Borgestad på Lokalhistoriewiki